Joseph Teltscher

Joseph Eduard Teltscher (1801–1837) var en østerriksk maler og litograf.

 Liv og virke 
Teltscher tok utdannelse som litograf i Brno og Wien. Fra 1823 var han elev ved Akademie der bildenden Künste Wien. 

Han var en av de første og mest fremtredende portrettlitografene i Wien under biedermeier-perioden, og var før ute med den nye teknikken enn Josef Kriehuber. 

Teltscher tegnet Ludwig van Beethoven på dødsleiet.  Stefan Zweig var i besittelse av disse tegningene, noe han beskriver i selvbiografien Die Welt von Gestern. I dag eies de av British Library.

Under en studiereise i 1837 druknet Teltscher i Pireus' havn.

 Referanser 

 Kilder 
 Teltscher, Josef Eduard i Constantin von Wurzbach, Biographisches Lexikon des Kaisertums Österreich, 43. bind, s. 268, Wien 1881

 Eksterne lenker 

Kategori:Billedkunstnere